b'\n_START_ARTICLE_\nLugumerci\n_START_PARAGRAPH_\nLugumerci su prigradsko naselje grada Sombora, Vojvodina._NEWLINE_Upravno nisu klasificirani kao posebno naselje, nego kao prigradski dio grada Sombora. Fizi\xc4\x8dki su odvojeni od samog grada. Nalaze se ju\xc5\xbeno od Sombora, preko Velikog ba\xc4\x8dkog kanala. Zapadno su \xc4\x8ci\xc4\x8dovi i rje\xc4\x8dica Mostonga, sjeverno je Kudjeljara, sjeveroisto\xc4\x8dno preko kanala je sala\xc5\xa1arski predio Gradina, isto\xc4\x8dno je stara \xc5\xbeeljezni\xc4\x8dka pruga koja vodi prema Staparu, s dvjema starim \xc5\xbeeljezni\xc4\x8dkim postajama \xc4\x8ci\xc4\x8dovac i \xc5\xbdarkovac, a jugoisto\xc4\x8dno je \xc5\xbdarkovac. Pru\xc5\xbeaju se nekoliko kilometara du\xc5\xbe ceste br. 18 u pravcu sjeverozapad - jugoistok._NEWLINE_1920. su u Lugumercima (Lugovo) bila 52 sala\xc5\xa1a, od kojih su 12 pripadala obitelji Lugumerski, 7 obitelji Jela\xc4\x8di\xc4\x87, 7 obitelji Bo\xc5\xa1njak i dr._NEWLINE_Lugumerci su bili jednim od mjesta somborskog kraja gdje je Radi\xc4\x87ev HSS imao svoje prista\xc5\xa1e.'